Navoiyda to‘rt nafar egizak tug‘ildi

2015-yil 20-oktabr kuni Navoiy viloyati Karmana tumanida yashovchi Davlatbek To‘rayev va Dilfuza Niyozovalar oila­sida to‘rt nafar chaqaloq dunyo­ga keldi. Bu haqda “Do‘stlik bayrog‘i” gazetasi xabar bermoqda.

2300, 1520, 1750 va 2000 gramm og‘irlikda tug‘ilgan qizaloqlar­ning to‘rtalasi ham sog‘lom. Bi­rinchi marta onalik baxtiga muyas­sar bo‘lgan Dilfuzaga taj­ribali neonatolog va hamshi­ralar chaqaloqlarni parvarish­lashda yordam bermoqda.
Egizaklarga Fotima, Zuhra, Zahro va Zulayho deya ism qo‘yishdi.
Eslatib o‘tamiz, avvalroq Farg‘onada istiqomat qiluvchi Bahromjon va Nasibaxon Yakubovlar oilasida to‘rt egizak: uch nafar o‘g‘il va yana bir qizaloq dunyoga kelgani xabar berilgan edi.